
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 7.10.2005
Nr. P.L.X-411


 AVIZ

asupra proiectului de Lege pentru modificarea Legii nr. 50/1991 privind autorizarea executării lucrărilor de construcţii
În conformitate cu prevederile art. 89  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru modificarea Legii nr. 50/1991 privind autorizarea executării lucrărilor de construcţii, trimis cu adresa nr. P.L.X- 411 din 28 septembrie 2005, înregistrat  sub nr. 31/768 din 29.09. 2005.
Proiectul de lege a fost adoptat de Senat în şedinţa din  22.09.2005
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 octombrie 2005.


Membrii comisiei au examinat proiectul de lege supus dezbaterii, expunerea de motive şi avizul favorabil al Consiliului Legislativ  nr. 726 din 20.06.2005. 
În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat, cu următorul amendament:
	Text din proiectul

de lege
	Text propus de Comisie
	Motivare

	1. La articolul 10, litera a) va avea următorul cuprins:

“a) în zonele construite protejate, în zonele de protecţie a monumentelor istorice, definite conform legii, şi în ansambluri de arhitectură şi situri arheologice, solicitantul va obţine avizul conform al Ministerului Culturii şi Cultelor, potrivit competenţelor specifice, pe baza documentaţiilor de urbanism avizate conform legii.”
	2. La articolul 10,  litera a) va avea următorul cuprins:

“a) în zonele construite protejate, în zonele de protecţie a monumentelor istorice, definite conform legii, şi în ansambluri de arhitectură şi situri arheologice, solicitantul va obţine avizul conform al Ministerului Culturii şi Cultelor, potrivit competenţelor specifice, pe baza documentaţiilor de urbanism avizate conform legii, care este obligat să se pronunţe asupra avizării în termen de 30 de zile de la data înregistrării documentului supus spre avizare. În caz contrar, documentul se va considera avizat în mod tacit. Ministerul Culturii şi Cultelor este obligat să elibereze petentului o dovadă în acest sens.”
Autori:  domnii deputaţi Buda Daniel şi Zegrean Augustin
	Pentru celeritate este necesară indicarea unui termen în care autoritatea de resort să trimită avizul conform, în caz contrar acesta  considerându-se avizat în mod tacit.

